[{"text_idx": "#000001", "text": "130 personoj estis savitaj el la ruinaj\u0302oj de la teatro de Mariupolo, bombadita de la rusia armeo"}, {"text_idx": "#000002", "text": "Pli ol 1 300 personoj plu estas blokitaj en la teatro, lau\u0306 la komisaro pri Homaj rajtoj de la Ukrainia Parlamento."}, {"text_idx": "#000003", "text": "Du tagojn post la bombado de la drama teatro de Mariupolo, sud-oriente de Ukrainio, 130 personoj estis evakuitaj el la ruinaj\u0302oj, lau\u0306 la komisaro pri Homaj rajtoj de la Ukrainia Parlamento Lyudmila Denisova, c\u0302i-vendredon 18an de marto."}, {"text_idx": "#000004", "text": "\u00ab Sed centoj da log\u0302antoj en Mariupolo plu estas sub la ruinaj\u0302oj \u00bb, deklaris Volodimir Zelenskij en video. Lyudmila Denisova siaflanke parolas pri 1 300 personoj plu blokitaj en la subteretag\u0302oj. S\u0302i deklaris c\u0302e la ukrainia televidkanalo Channel 24 :"}, {"text_idx": "#000005", "text": "\u00ab Ni preg\u0302as, ke ili plu estas vivantaj, sed g\u0302is nun ni ne havas informojn pri ili. \u00bb"}, {"text_idx": "#000006", "text": "Pasintan merkredon, rusaj frapoj detruis la konstruaj\u0302on situantan kore de la sieg\u0302ata urbo. Lau\u0306 la municipoj, pli \u00ab ol mil \u00bb civiluloj rifug\u0302is en tiu teatro."}, {"text_idx": "#000007", "text": "\u00ab La enirejo de la s\u0302irmejo estas obstrukcita de la rompitaj\u0302oj \u00bb, precizigis tiam la urbestro de Mariupolo merkredon vespere. G\u0302is nun, la nombro de mortintoj ne estis komunikita."}, {"text_idx": "#000008", "text": "La ukrainia prezidento promesis dau\u0306rigon de la savoperacoj \u00ab malgrau\u0306 la bombadoj \u00bb, kiuj dau\u0306ras en tiu granda havena urbo."}, {"text_idx": "#000009", "text": "\u00ab C\u0302iuj infrastrukturoj estas detruitaj \u00bb"}, {"text_idx": "#000010", "text": "Plu lau\u0306 la komisaro pri Homaj rajtoj de la ukraina Parlamento, \u00ab preskau\u0306 70% el la konstruaj\u0302oj estas detruitaj en Mariupolo. Ni devas transdoni la humanitaran helpon, c\u0302ar tiuj homoj sidas en la subteretag\u0302oj de antau\u0306 17 tagoj sen mang\u0302aj\u0302oj \u00bb, s\u0302i asertis c\u0302e la ukrainia televido."}, {"text_idx": "#000011", "text": "J\u0302au\u0306don, la au\u0306toritatoj de la urbo anoncis evakuadon de 30 000 personoj en dau\u0306ro de semajno."}, {"text_idx": "#000012", "text": "Sed c\u0302irkau\u0306 350 000 personoj plu estas kaptitaj en la urbo kaj \u00ab plu kas\u0302as sin en la keloj \u00bb, menciis la urbodomo, lau\u0306 kiu \u00ab 50 g\u0302is 100 bomboj \u00bb averag\u0302e estas forj\u0302etitaj de la rusaj aviadiloj c\u0302iutage."}, {"text_idx": "#000013", "text": "Siaflanke, Moskvo plu neas la bombadon de tiu teatro, atribuante g\u0302in al la bataliono Azov, ukrainia regimento fondita de proksimuloj de la nazia movado."}, {"text_idx": "#000014", "text": "Milito en Ukrainio : la c\u0302efo de Unuig\u0302intaj Nacioj alarmas kontrau\u0306 \u00ab uragano de malsato \u00bb en la mondo"}, {"text_idx": "#000015", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]